[{"text_idx": "#000003", "text": "Paratoi ar gyfer y Brifysgol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Mae\u2019r Ganolfan Rheolaeth ym Mhrifysgol Bangor, a gre\u0308wyd drwy brosiect 15m a chyllid Ewropeaidd sylweddol a chyllid allanol arall, yn dathlu ei Phen-blwydd yn 10 mlwydd oed eleni."}, {"text_idx": "#000016", "text": "Ers i\u2019r Ganolfan Rheolaeth agor ei drysau ddeg mlynedd yn o\u0302l, mae mwy a mwy wedi ymweld a\u0302 hi yn flynyddol trwy ei chynadleddau rhyngwladol a rhaglen o ddigwyddiadau. Yn 2017, arhosodd 20,000 o bobl yn llety 4* Croeso Cymru'r Ganolfan a chofnodwyd cyfanswm o 80,000 o ymwelwyr yn yr un flwyddyn. Mae\u2019r ymwelwyr ers ei lansiad wedi cynnwys aelodau o\u2019r teulu Brenhinol, Se\u0302r Roc, Barnwyr yr Uchel Lys, Gweinidogion y Llywodraeth a chast Game of Thrones."}, {"text_idx": "#000017", "text": "Mae\u2019r Ganolfan Rheolaeth yn falch o\u2019i chyfraniad at addysg busnes, datblygiad rhanbarthol a thwristiaeth. Trwy gyd-weithio gydag arbenigwyr o Ysgol Fusnes Prifysgol Bangor a\u2019r gyfadran, mae\u2019r Ganolfan Rheolaeth wedi lansio ac yn rheoli MBA Byd-eang unigryw, sef y Chartered Banker MBA. Datblygwyd y cwrs hwn mewn partneriaeth a\u0302 chorff bancio proffesiynol y Chartered Banker Institute. Yr MBA hwn yw\u2019r pedwerydd mwyaf yn y DU, ac mae\u2019n denu myfyrwyr proffesiynol o dros 70 o wledydd."}, {"text_idx": "#000018", "text": "Mae\u2019r Ganolfan yn darparu cyswllt effeithiol rhwng academia a busnes drwy fentrau strategol megis Clwb Busnes Prifysgol Bangor(1500 o aelodau), cartref \u2018Institute of Directors\u2019 ar gyfer Gogledd Cymru a chanolfan gymeradwy ar gyfer y Sefydliad Rheolaeth Siartredig."}, {"text_idx": "#000019", "text": "Mae hefyd yn cysylltu AU ac AB yn y rhanbarth drwy weithio gyda thi\u0302m datblygu a hyfforddi proffesiynol Grw\u0302p Llandrillo Menai i ddenu cynrychiolwyr i gymryd rhan mewn ystod o raglenni caffael a rheoli proffesiynol sy\u2019n cael eu cynnal yn Y Ganolfan Rheolaeth."}]